sagorsarker/bangla-wikipedia huggingface dataset:
অঙ্গামি নাগা

অঙ্গামি উত্তর-পূর্ব ভারতের নাগাল্যান্ড রাজ্যে বসবাস করা একটি স্থানীয় নাগা জনজাতি৷ তাঁদের ভারতীয় সংবিধানের পঞ্চম সূচী অনুসারে অনুসূচিত জনজাতিরূপে স্বীকৃতি দেয়া হয়েছে৷ এই জনজাতির লোকরা ফেব্রুয়ারি মাসে পালন করা ’চেক্রেনী’ (Sekrenyi) নামের উৎসবটির জন্য প্রখ্যাত৷
অঙ্গামিদের মূল বাসস্থান বর্তমানের কোহিমা জেলা, যদিও মূলত চারটি বিভাগ দেখা পাওয়া যায়৷
আগের পূর্ব অঙ্গামিরা বর্তমানে পৃথক হয়ে চাকেসাং (Chakhesang) নামের জনজাতি গঠন করেছে৷
অঙ্গামিরা মূলত চাষ এবং পশুপালনের ওপরে নির্ভরশীল পার্বত্য জনজাতি৷ তাঁরা ধাপ চাষের জন্য পরিচিত৷ মূল সতেরোটা নাগা জনজাতির মধ্যে এমন চাষ করা দুটি জনজাতির অন্যতম এই অঙ্গামিরা৷ এর ফলে তাঁরা একই মাটিতে প্রতিবছর ধানের চাষ করতে পারে এবং সেজন্য ঝুম চাষের ওপর তাঁরা তুলনামূলকভাবে কম নির্ভরশীল৷
সামাজিক শ্রেণিবিভাজন অঙ্গামি সমাজে দেখা পাওয়া যায় না৷ পরম্পরাগতভাবে, সন্তান-সন্ততির মধ্যে সম্পত্তির সমানভাবে ভাগ করে দেয়া হয়৷ পরিবারের অন্যতম নুমলীয়া পুত্রই পিতৃ-মাতার ঘর কিথোকি লাভ করে৷ তাঁদের বৃদ্ধাবস্থাত চোবাচিতা করার দায়িত্বও এর সঙ্গে তিনি পালন করে৷
অঙ্গামিরা পরম্পরাগতভাবে যুদ্ধপ্রিয় জনজাতি ছিল৷ আগে অঙ্গামি পুরুষেরা শত্রু গ্রামের সঙ্গে যুদ্ধ করে এবং মাথা কেটে সময় অতিবাহিত করত৷ ১৮৭৯ সালে ব্রিটিশ সরকার তাদের অঞ্চলসমূহ হস্তগত করে এমন যুদ্ধ-বিগ্রহের অন্ত ঘটায়৷ খ্রিস্টধর্মপ্রচারের ফলশ্রুতিতে প্রায়ভাগ অঙ্গামি লোক ধর্মান্তরিত হয়ে আগেকার রীতি-নীতি ত্যাগ করে৷ খ্রিস্টধর্মী অঙ্গামিদের মূলসুতো পাঁচটা- ব্যাপ্টিস্ট, খ্রিস্টান রিভাইভেল, রোমান কেথোলিক, পেন্টিকোষ্টেল এবং সপ্তম দিনের এডভেন্টিষ্ট (Seventh-day Adventist)৷ অবশ্য খ্রিস্টধর্মী অঙ্গামিদের প্রায় ৮০% একটি ব্যাপ্টিস্ট৷
বর্তমানে প্রায় ৯৮% অঙ্গামি লোকই খ্রিস্টধর্মী যদিও আগেকার এনিমিষ্ট ধর্ম জীইয়ে রাখা অন্তিম নাগা জনজাতিগুলির একটি এই অঙ্গামিরা৷ এই এনিমিষ্ট অঙ্গামিদের পালন করা ধর্মকে ’ফুটসানা’ (Pfutsana religion) বলে পরিচিত৷ ১৯৯১ সালের জনগণনা অনুসারে এই ধর্মাবলম্বী অঙ্গামির সংখ্যা ছিল ১৭৬০ জন, কিন্তু দশবছর পরে এই সংখ্যা ৮৮৪ এ হ্রাস পায়৷ বর্তমান এই ধর্মী লোকরা কোহিমার দক্ষিণে নটি গ্রামে সমাকীর্ণ হয়ে আছে৷
ওখা জেলা

ওখা জেলা ভারত-এর নাগাল্যান্ড রাজ্যের একটি জেলা৷
ওখা জেলার মোট আয়তন ১৬২৮ বর্গ কিমি৷ এই জেলার সদর শহর ওখা৷
ব্রিটিশ শাসনের সময়ে ওখা জেলা ১৮৭৮ অব্দি নাগা হিলদ জেলা (Naga Hills District)-র সদর শহর ছিল৷ পরবর্ত্তী কালে এই সদর শহর কোহিমায় স্থানান্তর করা হয় এবং ওখাকে পৃথক মহকুমা হিসাবে স্বীকৃতি দেয়া হয়৷ ১৮৮৯ সালে এই মহকুমাকে মোককচাং মহকুমার সঙ্গে যোগ দেয়া হয়৷ ১৯৫৭ সালে ওখা মোককচাং জেলার একটি মহকুমা হয়৷ বর্তমান ওখা জেলার গঠন হয় ১৯৭৩ সালে।
Backward Regions Grant Fund|Backward Regions Grant Fund Programme (BRGF) প্রকল্পের অধীনে থাকা নাগাল্যান্ডের তিনটি জেলার একটি হচ্ছে ওখা।
২০১১ সালের জনগণনা অনুসারে ওখা জেলার মোট জনসংখ্যা ১৬৬,২৩৯ জন৷ জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৫৯৫৷ এই জেলার প্রতি ১০০০ পুরুষের মধ্যে মহিলার সংখ্যা ৯৬৮ জন৷ ওখা জেলার সাক্ষরতার হার ৮৭.৭%।
লংলেং জেলা

লংলেং জেলা নাগাল্যান্ডের এগারটি জেলার মধ্যে অন্যতম জেলা৷ এই জেলাটির সংখ্যাগরিষ্ঠ লোকরা হচ্ছে ফোম জনজাতির (Phom tribe)৷ আগে লংলেং জেলা নাগাল্যান্ডের টুয়েনসাং জেলা প্রশাসনের অধীনে ছিল যদিও ২০০৪ সালের জানুয়ারি মাসে এই জেলাকে পৃথক জেলার মর্যদা প্রদান করা হয়৷
লংলেং নাগাল্যান্ডের দশম জেলা৷ এই জেলার উত্তরে মন জেলা, দক্ষিণে টুয়েনসাং জেলা এবং পশ্চিমে মককচুং জেলা অবস্থিত৷ এই জেলার সদর শহর লংলেং যা সমুদ্রপৃষ্ঠ থেকে ১০৬৬ মিটার উচ্চতাত অবস্থিত৷ এই জেলার প্রধান টাউনসমূহ হচ্ছে তামলু (Tamlu) এবং লংলেং এবং মূল নদী দিখো (Dikhu)।
২০১১ জনর জনসংখ্যা অনুসারে লংলেং জেলার মোট জনসংখ্যা ৫০,৫৯৩ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৬৩২৷ লংলেঙের প্রতি ১০০০ জন পুরুষের বিপরীতে মহিলার সংখ্যা ৯০৩ জন৷ এই জেলার সাক্ষরতার হার ৭৩.১%।
লংলেং জেলার সংখ্যাগরিষ্ঠ লোকের ব্যবহার করা ভাষাটি হল ফোম (Phom)৷
মোককচাং জেলা

মোককচাং জেলা (Mokokchung; Pron:/ˌməʊkɒkˈtʃʌŋ/) ভারত-এর নাগাল্যান্ড রাজ্যের একটি জেলা৷ এই জেলার সদর শহর হচ্ছে মোককচাং টাউন৷ এই জেলাটির সংখ্যাগরিষ্ঠ অধিবাসী আও নাগা জনজাতির৷ জেলাটির উত্তরে আসাম, পশ্চিমে ওখা জেলা, পূর্বে লংলেং এবং টুয়েনসাং জেলা এবং দক্ষিণে জুন্হেবোটো জেলা অবস্থিত৷
ব্রিটিশ শাসনের সময়ে মোককচাং জেলা নাগা হিলস ডিষ্ট্রিক্টের অন্তর্ভুক্ত ছিল৷ এই জেলার অধীনে ১৮৮৯ সালে মোককচাং মহকুমা গঠন করা হয়৷ ভারত স্বাধীনতা লাভ করার পরে ১৯৫৭ সালে এই জেলা থেকে মোককচাং, কোহিমা এবং টুয়েনসাং অংশ পৃথক জেলা হিসাবে স্বীকৃতি লাভ করে৷ ১৯৬৩ সালে নাগাল্যান্ড ভারতের ১৬ তম জেলা হিসাবে পরিগণিত হয়৷ ১৯৭৩ সালে মোককচাং জেলার একাংশ পৃথক করে জুন্হেবোটো এবং ওখা জেলা হিসাবে ঘোষণ করা হয়৷
মোককাং জেলার মোট আয়তন ১৬১৫ বর্গ কিলোমিটার জেলাটিতে মোট ছটা পর্বতশ্রেণী আছে৷ পর্বতসমূহ প্রায় এটাসেটার সমান্তরাল ভাবে অবস্থিত৷ জেলাটি ৯৪.২৯ এবং ৯৪.৭৬ দ্রাঘিমাংশ এবং ২৬.২০ এবং ২৬.৭৭ অক্ষাংশে অবস্থিত৷ এই জেলার মূল উপত্যকাগুলি হচ্ছে সুরাং, চাংকি এবং মিরাক উপত্যকা৷ কৃষি এবং উদ্যোগের দিক থেকে নাগাল্যান্ড রাজ্যের অন্যতম উন্নত জেলাসমূহের মধ্যে এই জেলা প্রধান৷ জেলাটির কৃষির ক্ষেত্রে প্রধান অঞ্চলসমূহ হল চাংকি-লোংনাক, সুরাং, মিলাক এবং দিখু উপত্যকা অঞ্চল৷ তুলি-মিলাক এবং চাংকি-লোংনাক উপত্যকা উদ্যোগর ক্ষেত্রত আগবঢ়া অঞ্চল৷
মোককচাং জেলার সদর শহর মোককচাং টাউনে অবস্থিত৷ জেলাটির মূল প্রশাসনিক প্রধান হচ্ছে উপায়ুক্ত (Deputy Commissioner)।
জেলাটির মোট চারটি মহকুমা আছে: মোককচাং (Mokokchung), তুলি (Tuli), Mangkolemba এবং Changtongya৷ এই মহকুমাসমূহ নটা প্রশাসনিক বৃত্ত (administrative/revenue circles ) বিভক্ত করা হয়েছে - অংপাংকোং, Tuli, Chuchuyimlang, Changtongya, Mangkolemba, Kubolong, Alongkima, Longchem এবং Merangmen.
এর ছাড়াও জেলাটির ছটা গ্রাম্য উন্নয়ন ব্লক (Rural Development Block, RDBs) আছে৷ Longchem এবং Kubolong সার্কেলের নিজ গ্রাম্য উন্নয়ন ব্লক আছে৷ Alongkima, Mangkolemba এবং Merangmen মিলে Mangkolemba গ্রাম্য উন্নয়ন ব্লক; Tuli, Changtongya এবং Chuchuyimlang মিলে Changtongya গ্রাম্য উন্নয়ন ব্লক গঠিত হয়েছে৷
২০১১ সালের জনগণনা অনুসারে মোককচাং জেলার মোট জনসংখ্যা ১৯৪,৬২২ জন৷ জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৫৯১ তম৷ এই জেলার প্রতি ১০০০ জন পুরুষের বিপরীতে মহিলার সংখ্যা ৯২৫ জন৷ জেলাটির সাক্ষরতার হার ৯১.৬%৷
এই জেলার সংখ্যাগরিষ্ঠ লোক (৯৫%) খ্রিস্টধর্মাবলম্বী৷ নাগাল্যান্ডের জেলাসমূহের মধ্যে এই জেলাই সর্বপ্রথম খ্রিস্টধর্ম গ্রহণ করে৷
জেলাটির লোকদের প্রধান ভাষা জংলী আও (Jungli Ao)৷ অন্যান্য প্রচলিত উপভাষাসমূহ হচ্ছে Mongsen Ao এবং চাংকি ভাষা৷
২০০১ সালের জনগণনা অনুসারে জেলাটির সাক্ষরতার হার ৮৪.৬%৷ জেলাটিতে প্রতি ১০০০ জন পুরুষের বিপরীতে মহিলার সংখ্যা ১০০৪ জন৷ ভারতের জেলাসমূহের মধ্যে এই জেলার লিঙ্গের হার সপ্তম স্বাস্থ্যকর হার বলে পরিগণিত হয়৷
জেলাটির মূল শহরসমূহ হচ্ছে মোককচাং, তুলি টাউন ( Tuli), Changtongya এবং সুদিকোং৷
জেলাটির মূল ঔদ্যোগিক অঞ্চলসমূহ হচ্ছে চাংকি উপত্যকা, সুরাং উপত্যকা, নিম্ন মিলাক-তুলি অঞ্চল এবং Dikhu-Chichung উপত্যকা৷
মোককচাং জেলার মূল কৃষির উৎপাদনসমূহ গিয়েছে চাউল, গোমধান, বিলাহী এবং কমলা৷
জেলাটিতে ৪২ টি প্রাথমিক, মাধ্যমিক সরকারি বিদ্যালয়, ১০ টি ব্যক্তিগত খণ্ডর বিদ্যালয়, দুটি সরকারি মহাবিদ্যালয় এবং দুটি ব্যক্তিগত খণ্ডর মহাবিদ্যালয় আছে৷ 
মোককচাং জেলার মূল উৎসব দুটি হচ্ছে Moatsü এবং Tsüngremong৷
জুনহেবটো জেলা

জুন্হেবোটো (Zunheboto, উচ্চারণ:/ˌzʌnˈhiːbəʊtəʊ/) ভারত-এর নাগাল্যান্ড রাজ্যের একটি জেলা৷
এই জেলার উত্তরে নাগাল্যান্ডের মোককচাং জেলা, পশ্চিমে কোহিমা জেলা এবং ওখা জেলা, দক্ষিণে ফেক জেলা এবং পূর্বে টুয়েনসাং এবং কিফিরে জেলা৷ এই জেলার সদর শহর জুন্হেবোটো৷
জেলাটির বেশিরভাগ অঞ্চলই পাহারীয়া এবং চিরসবুজ বনাঞ্চলে ভরা৷ এই জেলায় চাটৈ রেঞ্জ অবস্থিত যা পক্ষী নিরীক্ষক এবং জীববিজ্ঞানীদের গবেষণার প্রধান স্থল৷ এই অংশটি Satakha মহকুমার দশটি গ্রাম নিয়ে গঠিত। চাটৈ রেঞ্জকে ভারতের "Important Bird Area" এবং "Endemic Bird Area" হিসাবে স্বীকৃতি দেয়া হয়েছে৷ বহু আপুরুগীয়া পাখি যেমন "Blyth'sTragopan", "Kalij Pheasent" এবং "Peacock Pheasent" ইত্যাদি অঞ্চলটিতে দেখতে পাওয়া যায়৷
২০১১ সালের জনগণনা অনুসারে এই জেলার মোট জনসংখ্যা ১৪০,৭৫৭ জন। জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৫৯৮৷ এই জেলার প্রতি ১০০০ জন পুরুষের বিপরীতে মহিলার সংখ্যা ৯৮১ জন৷ জেলাটির সাক্ষরতার হার ৮৬.২৬%।
জুন্হেবোটোর সংখ্যাগরিষ্ঠ লোক সুমি নাগা (Sumi Nagas) জনজাতির৷ এই জেলায় খ্রিস্টান মিশনারিদের আগমনের সময় অব্দি মুণ্ড শিকার (Head hunting) প্রচলিত ছিল৷ এই জেলার অধিকাংশ লোকের মূল জীবিকা কৃষি৷
এই জেলার আকুলুটো (Akuluto) মহকুমার লুমামি (Lumami) গ্রামে নাগাল্যান্ড বিশ্ববিদ্যালয় অবস্থিত৷
রাখাল পূজা

রাখাল পূজা আসামের গোয়ালপাড়া অঞ্চলে প্রচলিত এক অনুষ্ঠান। উজনি আসাম-এর গরখীয়া সবাহ এবং নিম্ন আসাম-এর গোপাল সেবা একই কামনায় অনুষ্ঠিত হওয়া অনুষ্ঠান। গরুর রোগ হলে গোয়ালপাড়া অঞ্চলে পথারে বা গোহালিতে মাস-প্রসাদ এবং বিশেষ কলার নৈবেদ্য রাখাল বা গোরক্ষকদের দেয়া হয়। গোরক্ষক আশীর্বাদ দিয়ে সেই প্রসাদ গ্রহণ করলে গরুর অসুখ ভাল হয় বলে বিশ্বাস করা হয়। নিম্ন আসামে হলে গোহালিতে আরৈ চাউল, কলা, গাখীর এবং চেনি-এর গোপাল ভোগ গোরক্ষক শুরু করে। গোরক্ষকই আশীর্বাদ দেয়। উজনি আসামে গরু, মোষ, ছাগল হারালে বা অসুখ-বিসুখ হলে গোরক্ষক ছেলেকে চাতালে কলা এবং মাস-প্রসাদের নৈবেদ্য দেয়, জলপান করায় এবং কোনো কোনো ব্যক্তি ভোজও খাওয়ায়। গোরক্ষক নাম গেয়ে আশীর্বাদ দিয়ে গ্রহণ করে।
গ্রামবাসীরা রাখাল বালককে ভগবান শ্রীকৃষ্ণের রূপে কল্পনা করে এই অনুষ্ঠান উদযাপন করে। রাখাল ছেলেকে খুশি করাই হল শ্রীকৃষ্ণকে খুশি করা। এই পূজার অনেক কারণ আছে, যেমন-
ফিলিস্তিনের জাতীয় পতাকা

ফিলিস্তিনের জাতীয় পতাকা () একটি হল অনুভূমিকভাবে তিনটি সমান অংশে (কালো, সাদা ও সবুজ) বিভক্ত পতাকা যার বামে (পতাকা দন্ডের দিকে) একটি লাল ত্রিভুজ বিদ্যমান। প্যান আরব রংগুলো নিয়ে গঠিত এই পতাকাটি ফিলিস্তিন রাষ্ট্র ও ফিলিস্তিনী জনগণের প্রতিনিধিত্ব করতে ব্যবহৃত হয়। ১৯৬৪ সালের ২৮ মে পতাকাটি ফিলিস্তিন মুক্তি সংস্থা কর্তৃক গৃহীত হয়েছিল।
এ পতাকাটি আরব উপদ্বীপের বিলুপ্ত হাশেমী হেজাজ রাজতন্ত্রের পতাকা এবং আরব সমাজতান্ত্রিক বা'আস পার্টির পতাকার অনুরূপ (তবে এরা ২:৩ অনুপাতের পতাকা ব্যবহার করে; আর ফিলিস্তিন ১:২ অনুপাতের পতাকা ব্যবহার করে)। ইরাক ও জর্ডান যে স্বল্পস্থায়ী আরব ফেডারেশন গঠন করেছিল তার পতাকাও অনেকটা একই রকম (তবে এতে ব্যবহৃত লাল ত্রিভুজটি সমবাহু ত্রিভুজ ছিল)। এছাড়া, উত্তর সাহারা ও জর্ডানের জাতীয় পতাকার সাথেও ফিলিস্তিনী পতাকাটির বেশ মিল রয়েছে। এর কারণ হলো: এই সবগুলো পতাকার নকশাই উসমানীয় সাম্রাজ্যের বিরুদ্ধে আরব বিদ্রোহে ব্যবহৃত পতাকার নকশার অনুকরণে তৈরি করা হয়েছে।
বাঁশ-গোসাঁই উৎসব

বাঁশ-গোসাঁই উৎসব আসাম-এর একটি জনজাতীয় জনগোষ্ঠী শরণীয়া কাছাড়ি জনগোষ্ঠীর লোকদের এক কৃষিমূলক লোক-উৎসব।
আসামের বাক্সা, বরপেটা, নলবাড়ি, কামরূপ, বঙাইগাঁও, ওদালগুড়ি, দরং, শোণিতপুর, লখিমপুর, ধেমাজি, কামরূপ মহানগর, মরিগাঁও, কোকরাঝার ইত্যাদি জেলায় সমাকীর্ণ হয়ে থাকা শরণীয়া কাছাড়িরা এই উৎসব বার্ষিকভাবে অনুষ্ঠিত করে আসছে।
বাঁশ-গোসাঁই উৎসব বৈশাখ মাসে আয়োজন করা হয়। শরণীয়া কাছাড়িদের জীবনধারা কৃষিকর্ম এবং লোকশিল্পকলার সঙ্গে জড়িত। কাছাড়িমূলীয় এই জনগোষ্ঠীটি জনজাতীয় ধর্মীয় পরম্পরা ছেড়ে প্রথমে বৈদিক বামুণীয়া পরম্পরা এবং পনেরো-ষোল শতাব্দীতে শংকরী ধর্মীয় পরম্পরা গ্রহণ করে শরণীয়া পরিচিতি লাভ করার পরেও তাদের লোকজীবনের স্বকীয় সাংস্কৃতিক পরম্পরা অব্যাহত থাকে। মূলতঃ বড়ো, কোচ, রাভা, মদাহি ইত্যাদি জনগোষ্ঠীর জীবনধারার সঙ্গে সম্পর্কিত শরণীয়া কাছাড়িরা যে সাংস্কৃতিক পরম্পরা পালন করে তাতে কৃষি এবং ঘরোয়া শিল্পকর্মের সঙ্গে বাঁশও গুরুত্ব লাভ করে আসছে। সেজন্য শরণীয়া কাছাড়ি বিহুর বিভিন্ন পরম্পরা এবং পরি্বেশন পদ্ধতির সঙ্গে সম্পর্ক রক্ষা করে আসা ছাড়াও বাঁশকে মুখ্যস্থান দিয়ে ধর্মীয় পরম্পরাভিত্তিক বাঁশ-গোসাঁই উৎসব পালন করে আসছে।
শাহজাদা মেহমেদ

শাহজাদা মেহমেদ (উসমানীয় তুর্কী: شهزاده محمد; ১৫২১ – ৬ নভেম্বর ১৫৪৩) হলেন সুলতান সুুুুলেমান ও হুররাম সুলতানের সন্তান। আরবি শব্দ মুুুুহাম্মদ শব্দটি তুুর্কি উচ্চারণে মেহমেদ হয়েছে। তিনি ১৫২১ অব্দে কন্সট্যান্টটিনোপলে জন্মগ্রহণ করেন। তিনি হুররাম সুলতানের প্রথম সন্তান।
শাহজাদা মেহমেদ ১৫২২ সালে ইস্তাম্বুলের তোপকাপি প্রাসাদে জন্মগ্রহণ করেছিলেন, এবং তখন তার বাবা রোডস অবরোধ (১৫২২) এর অভিযানে ছিলেন । তিনি তাঁর জন্ম শিবিরে উদযাপিত হয় এবং সদকা বিতরণ করেন।
মেহমেদকে তার ভাই শাহজাদা মোস্তফা এবং শাহজাদা সেলিমের সাথে একত্রে ২ জুন ১৫৩০ সালে সুন্নত করা হয়েছিল ।
১৫৩৭ সালে তিনি করফুর অবরোধে তাঁর বাবার সাথে যোগ দেন। এবং ১৫৪১ সালে তিনি এবং তাঁর ভাইয়েরা শাহজাদা সেলিম এবং শাহজাদা বায়েজিদ তার বাবার সাথে বুদা অবরোধ করেছিলেন। মেহমেদ ১৫৪৪ সালে বাবার পাশাপাশি সফল এস্জেটারগম অবরোধেও অংশ নিয়েছিলেন।
তার সৎ ভাই শাহজাদা মুস্তাফাকে সেখান থেকে আমাসিয়ায় প্রেরণ করার পরে ১৫৪১ সালে মানিসার সানজাক শাসন করার জন্য তাকে দায়িত্ব দেওয়া হয়েছিল।নিয়োগের আগে, শাহাজাদা মোস্তফাকে ১৬ জুন, ১৫৪১ সালে আমাস্যায় প্রেরণ করা হয়েছিল। ১৫ ই নভেম্বর, ১৫৪২ খ্রিস্টাব্দে মানিসা পৌঁছানোর পরই মেহমাদকে আনুষ্ঠানিকভাবে রাজ্যপাল হিসাবে দায়িত্ব শুরু হয়। এ থেকে বোঝা যায় যে সুলাইমান মুস্তাফার চেয়ে মেহমেদের পক্ষে কতটা অনুগ্রহ করেছিলেন এবং মতনৈক্য আছে যে সুলতান মেহমদকে সিংহাসনের উত্তরাধিকারী হিসাবে দেখাতে চেয়েছিলেন।তাঁর মা অবশ্য তাঁর প্রাদেশিক পদে তাঁর সাথে যাননি। মেহমেদের একমাত্র সন্তান হুমাশাহ সুলতান মানিসায় জন্মগ্রহণ করেছিলেন (১৫৪০ বা ১৫৪১)।
এভলিয়া চেলেবী মেহমেদকে "মোস্তফার চেয়েও আরও দুর্দান্ত গুণাবলীর রাজপুত্র হিসাবে বর্ণনা করেছেন। তাঁর অসাধারণ বুদ্ধি এবং সূক্ষ্ম বিচার বিবেচনা ছিল। সুলাইমান ইচ্ছা করেছিলেন যে তিনি তাঁর উত্তরসূরি হবেন, কিন্তু তাঁর সেই ইচ্ছে পূরণ হয়নি।
শাহজাদা মেহমেদ সম্ভবত ১৫৪৩ সালের ৬ নভেম্বর মানিসার মানিসা প্রাসাদে মারা যান, সম্ভবত গুটি বসন্তে। লক্ষণীয় যে, একই বছর মেহমেদ এস্পটারগমের অবরোধে তার বাবার সাথে যুদ্ধ করতে গিয়েছিলেন। তার মৃত্যুর পরে তার মরদেহ দাফনের জন্য ইস্তাম্বুলে নেওয়া হয়েছিল। পরে ১৫৫৪ সালে, তার ছোট ভাই সেলিম (ভবিষ্যতের দ্বিতীয় সেলিম) তার স্থলে মাनिসার গভর্নর পদে নিযুক্ত হন।
এরপরে, সুলাইমান তার মৃত্যুর স্মরণে ইস্তাম্বুলের বিখ্যাত রাজ-স্থপতি মিমার সিনানকে দিয়ে শাহজাদা মসজিদ নির্মাণ করিয়েছিলেন, মসজিদটি পরে মেহমেদের চূড়ান্ত বিশ্রামস্থল হয়। এছাড়াও, সুলাইমান তাঁর প্রিয় ছেলের জন্য এক অভিনব পদ্য রচনা করেছিলেন এবং তা "রাজপুত্রদের মধ্যে সর্বাধিক শ্রেষ্ঠ, আমার সুলতান মেহমেদ" এই পংক্তির মাধ্যমে কবিতাটি শেষ করেছিলেন যার মোট সংখ্যাগত মান তার ছেলের মৃত্যুর বয়স। মেহেমেদের মৃত্যুর পর তার স্মরণে নির্মিত মসজিদ পৃষ্ঠপোষকতা করে যে, প্রথম সুলেমান তাকে বড় সুযোগ দেওয়ার কারণটি পরবর্তীকালে উসমানীয়দের এই বিশ্বাস করার কারণও হতে পারে যে, মেহমেদ সবথেকে প্রিয় ব্যক্তি ছিলেন। সুলাইমান কেবল মেহমেদের জন্য একটি মসজিদই চালু করেননি, বরং ইস্তাম্বুলেও তার সমাধি নির্মাণ করেছেন যা (প্রথা অনুসারে শাহজাদাদের বুরসায় দাফন করা হয়) প্রতিফলিত করে যে সুলতান তার পুত্রকে কতটা ভালোবাসতেন।
ডাবিংকৃত তুর্কি টেলিভিশন ধারবাহিক সুলতান সুলেমানে, মেহমেদ চরিত্রে অভিনয় করেছেন তুর্কি অভিনেতা Gürbey İleri.
সিরাজুল ইসলাম ভূঁইয়া

সিরাজুল ইসলাম ভূঁইয়া (১৯৪৬-১৫ ফেব্রুয়ারি ২০১৬) যিনি বাচ্চু ভূঁইয়া নামেও পরিচিত। বাংলাদেশের একজন রাজনীতিবিদ, মুক্তিযোদ্ধা ও মাদারীপুর-২ আসনের সাবেক সাংসদ। তিনি ১৯৮৮ সালের জাতীয় সংসদে জাতীয় পার্টি থেকে নির্বাচিত সংসদ সদস্য।
সিরাজুল ইসলাম ভূঁইয়া ১৯৪৬ সালে মাদারীপুর সদর উপজেলায় জন্মগ্রহণ করেন।
সিরাজুল ইসলাম ভূঁইয়া জাতীয় পার্টির রাজনীতির সাথে জড়িত ছিলেন। পরে বিএনপিতে যোগ দিয়ে মাদারীপুর জেলার উপদেষ্টা হিসেবে দায়িত্ব পালক করেন। তিনি ছিলেন একজন মুক্তিযোদ্ধা। তিনি মাদারীপুর জেলা পরিষদ চেয়ারম্যান ও মাদারীপুর বণিক সমিতির সভাপতি হিসেবেও দায়িত্ব পালন করেন। তিনি মাদারীপুর-২ আসন থেকে ১৯৮৮ সালের জাতীয় সংসদে জাতীয় পার্টি থেকে নির্বাচিত সংসদ সদস্য।
সিরাজুল ইসলাম ভূঁইয়া ১৫ ফেব্রুয়ারি ২০১৬ সালে মাদারীপুরের নিজ বাসায় মৃত্যুবরণ করেন।
রাম লক্ষ্মণ মাহাতো

রাম লক্ষ্মণ মাহাতো ( – ৩১ জানুয়ারি ২০২০) ভারতের বিহারের একজন রাজনীতিবিদ ছিলেন যিনি জনতা দল (সংযুক্ত) এর রাজনীতির সাথে যুক্ত ছিলেন। তিনি বিহার বিধানসভার একজন বিধায়ক ছিলেন। এছাড়া, বিহার সরকারের একজন মন্ত্রী হিসেবেও দায়িত্ব পালন করেছেন তিনি।
রাম লক্ষ্মণ মাহাতো ১৯৯৫ সালে জনতা দলের প্রার্থী হিসেবে দলসিংসরাই বিধানসভা কেন্দ্রের বিধায়ক হিসেবে নির্বাচিত হন। ১৯৯৬ সালে তিনি বিহার সরকারের খাদ্য ও সরবরাহ মন্ত্রী হিসেবে নিযুক্ত হয়েছিলেন।
রাম লক্ষ্মণ মাহাতো ২০০৫ সালের অক্টোবরে দলসিংসরাই থেকে রাষ্ট্রীয় জনতা দলের প্রার্থী হিসেবে বিহার বিধানসভার বিধায়ক হিসেবে নির্বাচিত হয়েছিলেন। ২০১০ সালে তিনি জনতা দল (সংযুক্ত) এ যোগদান করেছিলেন।
রাম লক্ষ্মণ মাহাতো ২০২০ সালের ৩১ জানুয়ারি ৭৪ বছর বয়সে প্রয়াত হন।
কাজী মাহবুব আহমেদ মিলন

কাজী মাহবুব আহমেদ মিলন বাংলাদেশের মাদারীপুর জেলার রাজনীতিবিদ যিনি তৎকালীন ফরিদপুর-১২ ও মাদারীপুর-২ আসনের সাবেক সাংসদ।
কাজী মাহবুব আহমেদ মিলন মাদারীপুর জেলায় জন্মগ্রহণ করেন।
কাজী মাহবুব আহমেদ মিলন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১২ আসন থেকে সংসদ সদস্য নির্বাচিত হন। তিনি বাংলাদেশ জাতীয়তাবাদী দল থেকে মাদারীপুর-২ আসনে ১৫ ফেব্রুয়ারি ১৯৯৬ সালের জাতীয় সংসদের নির্বাচিত সংসদ সদস্য। ১২ জুন ১৯৯৬ সালের জাতীয় নির্বাচনে তিনি বিএনপি থেকে প্রার্থী হয়ে পরাজিত হয়েছিলেন।
হেলেন জেরিন খান

হেলেন জেরিন খান বাংলাদেশ জাতীয়তাবাদী দল রাজনীতিবিদ ও সংরক্ষিত নারী আসন-৩০ থেকে ২০০৪ সালে নির্বাচিত সংসদ সদস্য ছিলেন।
হেলেন জেরিন খান মাদারীপুরের বাগদী গ্রামে জন্মগ্রহণ করেন। তার পিতা আবদুল লতিফ খান মাদারীপুর জেলা বিএনপির সহসভাপতি ছিলেন। তিনি ইডেন কলেজ থেকে ১৯৯৩ সালে ইসলামের ইতিহাসে বিএ পাস করে এশিয়ান ইউনিভার্সিটি অব বাংলাদেশ থেকে ২০১০ সালে রাষ্ট্রবিজ্ঞানে এমএ ও ২০১২ সালে এলএলবি ডিগ্রী অর্জন করেন। তিনি ২০০০ সালে জাপান প্রবাসী মো. কাওসারকে বিবাহ করেন।
হেলেন জেরিন খান জাতীয়তাবাদী মহিলা দলের সিনিয়র যুগ্ম সাধারণ সম্পাদক ও বিএনপির সহশিক্ষাবিষয়ক সম্পাদক। তিনি ১৯৯১ সালে ইডেন কলেজ ছাত্রী সংসদ নির্বাচনে জাতীয়তাবাদী ছাত্রদল মনোনীত প্রার্থী হিসেবে ভিপি নির্বাচিত হয়েছিলেন। কেন্দ্রীয় ছাত্রদলের সহসাধারণ সম্পাদক ও সহসভাপতি হিসেবে দায়িত্ব পালন করেন।
তিনি সংরক্ষিত নারী আসন-৩০ থেকে ২০০৪ সালে নির্বাচিত সংসদ সদস্য ছিলেন।
তিনি ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে মাদারীপুর-২ (রাজৈর-সদর) আসন থেকে নির্বাচনে অংশগ্রহণ করে পরাজিত হন। ২০০৮ সালের নবম জাতীয় সংসদ নির্বাচনে তিনি মাদারীপুর-২ (রাজৈর-সদর) আসনে বিএনপির প্রার্থী ছিলেন। তিনি ঢাকা-১৩ (মোহাম্মদপুর-আদাবর-শেরেবাংলানগর) আসনে ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী ছিলেন।
তিনি জাপানের জিয়া পরিষদ ও জাপান বিএনপির প্রতিষ্ঠাতা সভাপতি।
কামারপাড়া রেলওয়ে স্টেশন

কামারপাড়া রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
কামারপাড়া রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত।
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় কামারপাড়া রেলওয়ে স্টেশন তৈরি করা হয়।
কামারপাড়া রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
ক্লিমেন্ট জনসন

ক্লিমেন্ট লেকি জনসন (; জন্ম: ৩১ মার্চ, ১৮৭১ - মৃত্যু: ৩১ মে, ১৯০৮) কাউন্টি কিলডেয়ার এলাকায় জন্মগ্রহণকারী আইরিশ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিংয়ে পারদর্শী ছিলেন ক্লিমেন্ট জনসন।
কাউন্টি কিলডেয়ারের কারবারি এলাকায় ক্লিমেন্ট জনসনের জন্ম। ডাবলিনের ট্রিনিটি কলেজে অধ্যয়ন করেছিলেন। ১৮৮৯ থেকে ১৮৯৩ সময়কালে ডাবলিন বিশ্ববিদ্যালয় ক্রিকেট ক্লাবের পক্ষে খেলেছেন। ১৮৯০ থেকে ১৮৯৩ সালের মধ্যে আয়ারল্যান্ডের পক্ষে গুরুত্বহীন খেলাগুলোয় অংশ নিয়েছিলেন তিনি।
একসময় তিনি আয়ারল্যান্ডের অন্যতম সেরা ক্রিকেটারের মর্যাদা লাভ করেছিলেন। ডানহাতি ফাস্ট বোলার ছিলেন ও চমৎকার ব্যাটিং করতেন তিনি। ১৮৯২ সালে ডাবলিনে কেমব্রিজ বিশ্ববিদ্যালয়ের বিপক্ষে ৪৯ ও ৫৬ রান তুলেছিলেন। এ পর্যায়ে এ পর্যায়ে তিনি ই. সি. স্ট্রিটফিল্ড, এফ. এস. জ্যাকসন, সি. এম. ওয়েলস ও এইচ. আর. ব্রোমলি-ডেভেনপোর্টের বোলিং আক্রমণ মোকাবেলা করেছিলেন।
১৮৯২ সালে আয়ারল্যান্ড জেন্টলম্যান দলের সদস্যরূপে উত্তর আমেরিকা গমন করেন। ১৮৯৩-৯৪ মৌসুম থেকে ১৮৯৮-৯৯ মৌসুম পর্যন্ত ক্লিমেন্ট জনসনের প্রথম-শ্রেণীর খেলোয়াড়ী জীবন চলমান ছিল। ১৮৯৩ সালে ভগ্নস্বাস্থ্যের কারণে আয়ারল্যান্ড ছেড়ে ট্রান্সভালে চলে যান। সেখানে তিনি প্রথম-শ্রেণীর ক্রিকেট খেলায় অংশ নেন। ১৮৯৩-৯৪ মৌসুমে ট্রান্সভালের পক্ষে কারি কাপের দুই খেলায় অংশ নেন।
দক্ষিণ আফ্রিকান ঘরোয়া ক্রিকেটে অংশগ্রহণের অল্প কিছুদিন পর ১৮৯৪ সালে দক্ষিণ আফ্রিকা দলের সদস্যরূপে ইংল্যান্ড গমন করেন। ঐ সফরে ২৪টি খেলায় অংশ নেন। তবে, কোনটিই প্রথম-শ্রেণীর ক্রিকেট খেলা হিসেবে পরিগণিত হয়নি। ১৪.৩২ গড়ে ৫০৮ রান ও ১৭.২৭ গড়ে ৫০ উইকেট লাভ করেন তিনি। লিভারপুল ও জেলা দলের বিপক্ষে সর্বোচ্চ ১১২ রান তুলেন। আয়ারল্যান্ড জেন্টলম্যান দলের বিপক্ষে করেন ৭৯ রান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লিমেন্ট জনসন। ২ মার্চ, ১৮৯৬ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
মার্চ, ১৮৯৬ সালে সফরকারী লর্ড হকের নেতৃত্বাধীন ইংরেজ দলের বিপক্ষে একমাত্র টেস্টটিতে অংশ নিয়েছিলেন। জোহেন্সবার্গের ওল্ড ওয়ান্ডেরার্স মাঠে অনুষ্ঠিত টেস্টের প্রথম ইনিংসে ০/৫৭ বোলিং পরিসংখ্যান গড়েন। ব্যাট হাতে নিয়ে ৩ ও ৭ রান করলে স্বাগতিক দল ফলো-অনের কবলে পড়ে ইনিংস ব্যবধানে পরাভূত হয়েছিল।
৩১ মে, ১৯০৮ তারিখে মাত্র ৩৭ বছর বয়সে ট্রান্সভালের রুডপুর্ট এলাকায় ক্লিমেন্ট জনসনের দেহাবসান ঘটে।
কুপতলা রেলওয়ে স্টেশন

কুপতলা রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
কুপতলা রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত।
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় কুপতলা রেলওয়ে স্টেশন তৈরি করা হয়।
কুপতলা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
গাইবান্ধা রেলওয়ে স্টেশন

গাইবান্ধা রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
গাইবান্ধা রেলওয়ে স্টেশন গাইবান্ধা জেলা শহরের প্রাণকেন্দ্রে অবস্থিত।
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় গাইবান্ধা রেলওয়ে স্টেশন তৈরি করা হয়।
গাইবান্ধা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
আব্দুর রউফ মিয়া (ফরিদপুরের রাজনীতিবিদ)

আব্দুর রউফ মিয়া যিনি রউফ মাস্টার নামেও পরিচিত। বাংলাদেশ আওয়ামী লীগের একজন রাজনীতিবিদ, মুক্তিযোদ্ধা ও ফরিদপুর-১ (বোয়ালমারী, আলফাডাঙ্গা, মধুখালী) আসনের সাবেক সাংসদ। তিনি ১৯৯১ সালের পঞ্চম জাতীয় সংসদের নির্বাচিত সংসদ সদস্য।
আব্দুর রউফ মিয়া ফরিদপুরের বোয়ালমারী উপজেলায় জন্মগ্রহণ করেন।
আব্দুর রউফ মিয়া ১৯৭১ সালে বোয়ালমারী থানা প্রশাসক ছিলেন। তিনি একজন মুক্তিযোদ্ধা। তিনি ফরিদপুর-১ (বোয়ালমারী, আলফাডাঙ্গা, মধুখালী) আসন থেকে বাংলাদেশ আওয়ামী লীগের প্রার্থী হিসেবে ১৯৯১ সালের পঞ্চম জাতীয় সংসদের নির্বাচিত সংসদ সদস্য।
জয়সিংহরাও ঘোরপদে

জয়সিংহরাও মানসিংহরাও ঘোরপদে (; ; জন্ম: ২ অক্টোবর, ১৯৩০ - মৃত্যু: ২৯ মার্চ, ১৯৭৮) তৎকালীন ব্রিটিশ ভারতের মহারাষ্ট্রের পঞ্চগণি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৯ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বরোদা দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন জয়সিংহরাও ঘোরপদে।
১৯৪৮-৪৯ মৌসুম থেকে ১৯৬৫-৬৬ মৌসুম পর্যন্ত জয়সিংহরাও ঘোরপদের প্রথম-শ্রেণীর খেলোয়াড়ী জীবন চলমান ছিল। খাঁটিমানের ভদ্রলোক ছিলেন জয়সিংহরাও ঘোরপদে। আক্রমণধর্মী ডানহাতি ব্যাটসম্যান ছিলেন ও লেগ ব্রেক বোলার হিসেবে চশমা পরিধান করে বোলিং করতে নামতেন।
ষাটের দশকের মাঝামাঝি সময়ে বরোদরার পক্ষে খেলতে থাকেন। ১৯৫৭-৫৮ মৌসুমে রাজস্থানের পক্ষে ব্যক্তিগত সর্বোচ্চ ১২৩ রান করেন। ১৯৫২-৫৩ মৌসুমে পাকিস্তানের বিপক্ষে ইন্ডিয়ান ইউনিভার্সিটিজের সদস্যরূপে ব্যক্তিগত সেরা বোলিং পরিসংখ্যান ৬/১৯ গড়েন। সমগ্র প্রথম-শ্রেণীর খেলোয়াড়ী জীবনে দুই সেঞ্চুরি সহযোগে ২৫.৫৪ গড়ে ২৬৩১ রান তুলেন। বল হাতে নিয়ে ৩০.৯১ গড়ে ১১৪ উইকেট পান।
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন জয়সিংহরাও ঘোরপদে। ১৯ ফেব্রুয়ারি, ১৯৫৩ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২০ আগস্ট, ১৯৫৯ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৫৩ সালে ভারত দল ওয়েস্ট ইন্ডিজ গমন করে। এ সফরে পরিবর্তিত খেলোয়াড় হিসেবে তাকে প্রেরণ করা হয়। নয় নম্বরে নেমে মূল্যবান ৩৫ রান তুলেছিলেন। চূড়ান্ত টেস্টে তিনি সময় উপযোগী ২৪ রান করেন ও দলকে সমূহ পরাজয়ের কবল থেকে রক্ষা করেন। তবে, অল-রাউন্ডার হিসেবে প্রয়োজনীয় যোগ্যতা থাকা সত্ত্বেও পঞ্চাশের দশকে কখনো নিজেকে টেস্ট উপযোগী হিসেবে মেলে ধরতে ব্যর্থ হন।
১৯৫৫-৫৬ মৌসুমে নিউজিল্যান্ড দল ভারতে গমন করে। কলকাতায় দলের ১৩২ রানের মধ্যে ৩৯ রান তুলে শীর্ষ রান সংগ্রাহকে পরিণত হন। ১৯৫৬-৫৭ মৌসুমে বোম্বেতে অস্ট্রেলিয়ার বিপক্ষে খেলেন। এর দুই বছর পর কলকাতায় ওয়েস্ট ইন্ডিজের মুখোমুখি হন। ১৯৫৯ সালে ইংল্যান্ড গমনের সুযোগ পেয়েছিলেন। প্রথম-শ্রেণীর খেলাগুলোয় ২৩.৮০ গড়ে ৮৩৩ রান তুলেন। অংশগ্রহণকৃত তিন টেস্টে ১০০ রান করেন। লর্ডসে সিরিজের দ্বিতীয় টেস্টে দলের ১৬৮ রানের মধ্যে ৪১ রান তুলে শীর্ষ রান সংগ্রাহক হন। এটিই তার টেস্টের সর্বোচ্চ সংগ্রহ ছিল।
খেলোয়াড়ী জীবন শেষে ভারতের জাতীয় দল নির্বাচকের ভূমিকায় অবতীর্ণ হয়েছিলেন। ২৯ মার্চ, ১৯৭৮ তারিখে ৪৮ বছর বয়সে গুজরাতের বরোদরা এলাকায় হৃদযন্ত্রক্রীয়ায় আক্রান্ত হয়ে আকস্মিকভাবে জয়সিংহরাও ঘোরপদের দেহাবসান ঘটে। তার ভাইপো বরোদরার মহারাজা ছিলেন।
আজাদ আজারবাইজান টিভি

আজাদ আজারবাইজান টিভি (এটিভি) হলো আজারবাইজানের একটি বেসরকারি টেলিভিশন স্টেশন। এর সম্প্রচার শুরু হয় ২৫ ডিসেম্বর ২০০০ সাল থেকে। এটিভি চলচ্চিত্র এবং সংগীত ভিডিওগুলির মাধ্যমে সম্প্রচার শুরু করে, তবে পরে সংবাদ এবং অন্যান্য অনুষ্ঠান যুক্ত করা হয়েছে। গত বছরগুলিতে এটিভি আজারবাইজানের সর্বাধিক জনপ্রিয় এবং সর্বাধিক দেখা চ্যানেল বলে দাবি করা হয়েছে।
বহেরাতলা দক্ষিণ ইউনিয়ন

বহেরাতলা দক্ষিণ ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৪টি গ্রাম নিয়ে গঠিত। বহেরাতলা দক্ষিণ ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
বহেরাতলা দক্ষিণ ইউনিয়নের মোট আয়তন ২,৩০৮ একর বা ৯.৩৪ বর্গ কিলোমিটার। গ্রামের সংখ্যা ২৪টি। ঘরবাড়ির সংখ্যা ১,৮৬৪টি।
এ ইউনিয়নে হাট-বাজার রয়েছে ২টি। মসজিদের সংখ্যা ২১টি এবং মন্দিরের সংখ্যা ২টি।
বাংলাদেশের ২০১১ সালের আদমশুমারি অনুযায়ী বহেরাতলা দক্ষিণ ইউনিয়নের ১,৮৬৪টি পরিবারে মোট জনসংখ্যা ৮,৯৯৫ জন এবং প্রতি বর্গ কিলোমিটারে ৯৬৩ জন লোক বাস করে। এদের মধ্যে ৪,২৮১ জন পুরুষ ও ৪,৭১৪ জন মহিলা এবং লিঙ্গ অনুপাত ৯১। মুসলিম ধর্মালম্বী ৮,৭৭৩ জন ও হিন্দু ধর্মালম্বী ২২২ জন।
২০১১ সালের হিসেব অনুযায়ী বহেরাতলা দক্ষিণ ইউনিয়নের সাক্ষরতার হার ৩৭.৮% (পুরুষ ৩৭.৭%, মহিলা ৩৮.০%)। এ ইউনিয়নে ১ট কলেজ, ৩টি মাদ্রাসা, ২টি মাধ্যমিক বিদ্যালয়, ৪টি সরকারি প্রাথমিক রয়েছে এবং ৪টি বেসরকারি প্রাথমিক রয়েছে।
রাস্কি সেতু

রাস্কি সেতু () হল একটি ক্যাবল স্টেইড সেতু যা রাশিয়ার প্রিমোস্কি ক্রেইয়ের ভ্লাডিভস্টক এ অবস্থিত। সেতুটি রাস্কি দ্বীপ ও মুরাভইয়োভ-আমুরস্কি উপদ্বীপকে সংযুক্ত করে।এটি হল পৃথিবীর দীর্ঘতম তার সংযুক্ত সেতু যার মধ্য স্প্যান এর দৈর্ঘ্য ।সেতুটির নির্মাণকাজ সম্পূর্ণ হয় ২০১২ সালের জুলাইয়ে এবং সেই বছরের ৩ সেপ্টেম্বরে তৎকালীন প্রধানমন্ত্রী দিমিত্রি মেদভেদেভ এর দ্বারা উদ্বোধনের মাধ্যমে সেতুটি খুলে দেওয়া হয়।
সেতুটি হলো বিশ্বের দীর্ঘতম তার সংযুক্ত সেতু যার প্রধান স্প্যানের দৈর্ঘ্য । এছাড়া সেতুটির ৪র্থ উচ্চতম পিলার আছে ইয়াবুজ সুলতান সেতুর পর।
সেতুটির নকশা নির্ধারিত হয়েছিল দুইটি প্রাথমিক বিষয়ের উপর ভিত্তি করেঃ
সেতু পার করার অবস্থানে উপকূল থেকে উপকূলের মধ্যকার সবচেয়ে সংক্ষিপ্ত দূরত্ব (১৪৬০ মিটার/৪৮০০ফুট)।জলযান চলাচলের উপযোগী গভীরতা ৫০ মিটার(১৬০ফুট) পর্যন্ত।
সেতু পার করার অবস্থানে নানারকম তীব্র জলবায়ুগত অবস্থা বিদ্যমান। যেমন- এখানে তাপমাত্রা -৩১°C থেকে ৩৭°C (-২৪°F থেকে ৯৯°F) পর্যন্ত পরিবর্তিত হয়; ঝড়ে ৩৬ মি/সে (ঘণ্টায় ১৩০ কিমি বা ৮১ মাইল) গতিসম্পন্ন বায়ু প্রবাহ হয় ও ৬মিটার (২০ ফূট) পর্যন্ত ঢেউ হয়।এছাড়া এখানে শীতকালে ৭০ সেমি (২৮ ইঞ্চি) পর্যন্ত পুরু বরফ সৃষ্টি হয়।
পিলার নির্মাণ
বহেরাতলা উত্তর ইউনিয়ন

বহেরাতলা উত্তর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৯টি গ্রাম নিয়ে গঠিত। বহেরাতলা উত্তর ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
বহেরাতলা উত্তর ইউনিয়নের মোট আয়তন ৩,১০৭ একর বা ১২.৫৮ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ২,৬৯৩টি।
এ ইউনিয়নে হাট-বাজার রয়েছে ৪টি। মসজিদের সংখ্যা ৩৭টি।
বাংলাদেশের ২০১১ সালের আদমশুমারি অনুযায়ী বহেরাতলা উত্তর ইউনিয়নের ২,৬৯৩টি পরিবারে মোট জনসংখ্যা ১২,২৪৩ জন এবং প্রতি বর্গ কিলোমিটারে ৯৭৪ জন লোক বাস করে। এদের মধ্যে ৫,৮৬৩ জন পুরুষ ও ৬,৩৮০ জন মহিলা এবং লিঙ্গ অনুপাত ৯২। মুসলিম ধর্মালম্বী ১২,২২৮ জন ও হিন্দু ধর্মালম্বী ১৫ জন।
২০১১ সালের হিসেব অনুযায়ী বহেরাতলা উত্তর ইউনিয়নের সাক্ষরতার হার ৩৯.৭% (পুরুষ ৪০.৯%, মহিলা ৩৮.৬%)। এ ইউনিয়নে ১টি কলেজ, ১টি মাদ্রাসা, ৩টি মাধ্যমিক বিদ্যালয়, ৮টি সরকারি প্রাথমিক বিদ্যালয় রয়েছে।
ভদ্রাসন ইউনিয়ন

ভদ্রাসন ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২২টি গ্রাম নিয়ে গঠিত। ভদ্রাসন ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
ভদ্রাসন ইউনিয়নের মোট আয়তন ২,৩৭১ একর বা ৯.৫৮ বর্গ কিলোমিটার। গ্রামের সংখ্যা ২২টি। ঘরবাড়ির সংখ্যা ২,৪০৯টি।
এ ইউনিয়নে হাট-বাজার রয়েছে ২টি। মসজিদের সংখ্যা ২৯টি এবং মন্দিরের সংখ্যা ১২টি।
বাংলাদেশের ২০১১ সালের আদমশুমারি অনুযায়ী ভদ্রাসন ইউনিয়নের ২,৪০৯টি পরিবারে মোট জনসংখ্যা ১০,৩৩৯ জন এবং প্রতি বর্গ কিলোমিটারে ১০৭৮ জন লোক বাস করে। এদের মধ্যে ৫,০২০ জন পুরুষ ও ৫,৩১৯ জন মহিলা এবং লিঙ্গ অনুপাত ৯৪। মুসলিম ধর্মালম্বী ৮,৯৩২ জন ও হিন্দু ধর্মালম্বী ১,৪০৭ জন। এছাড়াও ক্ষুদ্র নৃগোষ্ঠী রয়েছে ৪টি পরিবারে ১৯জন।
২০১১ সালের হিসেব অনুযায়ী ভদ্রাসন ইউনিয়নের সাক্ষরতার হার ৪৪.৫% (পুরুষ ৪৬.৪%, মহিলা ৪২.৭%)। এ ইউনিয়নে ৩টি মাদ্রাসা, ২টি মাধ্যমিক বিদ্যালয়, ৩টি সরকারি প্রাথমিক বিদ্যালয় এবং ৩টি সরকারি প্রাথমিক বিদ্যালয় রয়েছে।
ভান্ডারীকান্দি ইউনিয়ন

ভান্ডারীকান্দি ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৯টি গ্রাম নিয়ে গঠিত।
ভান্ডারীকান্দি ইউনিয়নের মোট আয়তন ৩,৩৫৭ একর বা ১৩.৬ বর্গ কিলোমিটার। গ্রামের সংখ্যা ১৯টি। ঘরবাড়ির সংখ্যা ২,৩৭৬টি।
এ ইউনিয়নে হাট-বাজার রয়েছে ৪টি।
বাংলাদেশের ২০১১ সালের আদমশুমারি অনুযায়ী ভান্ডারীকান্দি ইউনিয়নের ২,৩৭৬টি পরিবারে মোট জনসংখ্যা ১০,১৭৮ জন এবং প্রতি বর্গ কিলোমিটারে ৭৪৯ জন লোক বাস করে। এদের মধ্যে ৪,৭৭১ জন পুরুষ ও ৫,৪০৭ জন মহিলা এবং লিঙ্গ অনুপাত ৮৮। মুসলিম ধর্মালম্বী ৯,৭০৬ জন ও হিন্দু ধর্মালম্বী ৪৭২ জন।
২০১১ সালের হিসেব অনুযায়ী ভান্ডারীকান্দি ইউনিয়নের সাক্ষরতার হার ৪২.৭% (পুরুষ ৪৪.০%, মহিলা ৪১.৫%)।
চরজানাজাত ইউনিয়ন

চরজানাজাত ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৮টি গ্রাম নিয়ে গঠিত। চরজানাজাত ইউনিয়নের উপর দিয়ে পদ্মা নদী প্রবাহিত হয়েছে।
চরজানাজাত ইউনিয়নের মোট আয়তন ৭,৮৯২ একর বা ৩১.৯৪ বর্গ কিলোমিটার। গ্রামের সংখ্যা ১৮টি। ঘরবাড়ির সংখ্যা ৩,৫৫৭টি।
এ ইউনিয়নে হাট-বাজার রয়েছে ৩টি। মসজিদের সংখ্যা ২২টি।
বাংলাদেশের ২০১১ সালের আদমশুমারি অনুযায়ী চরজানাজাত ইউনিয়নের ৩,৫৫৭টি পরিবারে মোট জনসংখ্যা ১৭,২৩৪ জন এবং প্রতি বর্গ কিলোমিটারে ৫৪০ জন লোক বাস করে। এদের মধ্যে  ৮,৭০৬ জন পুরুষ ও ৮,৫২৮ জন মহিলা এবং লিঙ্গ অনুপাত ১০২। মুসলিম ধর্মালম্বী ১৭,২২৬ জন ও হিন্দু ধর্মালম্বী ৮ জন।
২০১১ সালের হিসেব অনুযায়ী চরজানাজাত ইউনিয়নের সাক্ষরতার হার ৩৩.৬% (পুরুষ ৩৪.৯%, মহিলা ৩২.৩%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৮টি সরকারি প্রাথমিক রয়েছে।
খন্দকার নাসিরুল ইসলাম

খন্দকার নাসিরুল ইসলাম বাংলাদেশ জাতীয়তাবাদী দলের একজন রাজনীতিবিদ ও ফরিদপুর-১ (মধুখালী,বোয়ালমারী,আলফাডাঙা) আসনের সাবেক সাংসদ। তিনি ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত স্বতন্ত্র সংসদ সদস্য।
খন্দকার নাসিরুল ইসলাম ফরিদপুর জেলার বোয়ালমারী উপজেলার সাতৈর ইউনিয়নে জন্মগ্রহণ করেন।
খন্দকার নাসিরুল ইসলাম ফরিদপুর জেলা বিএনপির সাবেক সহসভাপতি। তিনি স্বতন্ত্র প্রার্থী হিসেবে ফরিদপুর-১ (মধুখালী,বোয়ালমারী,আলফাডাঙা) আসন থেকে ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত সংসদ সদস্য। ১২ জুন ১৯৯৬ সালে অনুষ্ঠিত সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে প্রার্থী হয়ে পরাজিত হন।
শিরুয়াইল ইউনিয়ন

শিরুয়াইল ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৩৫টি গ্রাম নিয়ে গঠিত।
শিরুয়াইল ইউনিয়নের মোট আয়তন ৩,৮৯৮ একর বা ১৫.৭৮ বর্গ কিলোমিটার। গ্রামের সংখ্যা ৩৫টি। ঘরবাড়ির সংখ্যা ৩,৬৬২টি। এ ইউনিয়নে হাট রয়েছে ১টি উৎরাইল হাট বাংলাদেশের মধ্যে অন্যতম বৃহত্তম হাট এটি ।এবং এই ইউনিয়ন এ ৯ টি ওয়াড রয়েছে
বাংলাদেশের ২০১১ সালের আদমশুমারি অনুযায়ী শিরুয়াইল ইউনিয়নের ৩,৬৬২টি পরিবারে মোট জনসংখ্যা ১৫,৯৩৬ জন এবং প্রতি বর্গ কিলোমিটারে ১,০১০ জন লোক বাস করে। এদের মধ্যে ৭,৬৪৪ জন পুরুষ ও ৮,২৯২ জন মহিলা এবং লিঙ্গ অনুপাত ৯২। মুসলিম ধর্মালম্বী ১৫,৪৫৫ জন ও হিন্দু ধর্মালম্বী ৪৮১ জন। এছাড়াও উপজাতি মারমা জনগোষ্ঠী রয়েছে ১টি পরিবারে ৩ জন।
২০১১ সালের হিসেব অনুযায়ী শিরুয়াইল ইউনিয়নের সাক্ষরতার হার ৪১.৬% (পুরুষ ৪২.০%, মহিলা ৪১.২%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে।
সুতং সেতু

সুতং ইয়াংজি নদী সেতু (; সুতং সেতু নামে পরিচিত) হচ্ছে একটি ক্যাবল স্টেইড সেতু, যা ইয়াংজি নদীর উপর দিয়ে যায় এবং নানটং ও চাংসু শহরকে যুক্ত করে।
সুতং সেতু হলো বিশ্বের দ্বিতীয় দীর্ঘতম তার সংযুক্ত সেতু যার প্রধান স্প্যানের দৈর্ঘ্য ।এর দুইপাশের দুটি স্প্যানের প্রত্যেকটির দৈর্ঘ্য এবং আরও চারটি তার সংযুক্ত স্প্যান রয়েছে।সেতুটি ২০১০ সালে আমেরিকান সোসাইটি অফ সিভিল ইঞ্জিনিয়ারস থেকে আউটস্ট্যান্ডিং সিভিল ইঞ্জিনিয়ারিং অ্যাচিভমেন্ট অ্যাওয়ার্ড পেয়েছে।
এর দুটি পিলারের , তাই এটি বিশ্বের পঞ্চম উচ্চতম সেতু। সেতুটি মোট দৈর্ঘ্য । এর নির্মাণকাজ শুরু হয় ২০০৩ সালে এবং ২০০৭ সম্পূর্ণ যুক্ত করা হয় ২০০৭ এর জুনে।২০০৮ সালের মে মাসে শেতুটিকে যানচলাচলের জন্য খুলে দেওয়া হয় এবং আনুষ্ঠানিকভাবে খোলা হয় জুনের ৩০ তারিখে।।এর নির্মাণে ব্যায় হয় আনুমানিকভাবে ১.৭ বিলিয়ন ডলার।
ইসলামের স্বপক্ষে রচিত গ্রন্থপঞ্জি

এটি একটি গ্রন্থপঞ্জি যা ইসলাম ও মুসলিমদের ধ্যান-ধারণা কে রক্ষা করার উদ্দেশ্য নিয়ে লেখা বই দ্বারা পূর্ণ। এখানে বিশেষত সেসব বই রাখা হয়, যেসব বই ইসলামকে আক্রমণকারীদের প্রশ্নের জবাব দেয় এবং ইসলামকে ভুল বোঝা থেকে রক্ষা করে।
গুন্দুজ আল্প

গুন্দুজ আল্প কায়ি গোত্রের মহাবীর আরতুগ্রুল গাজীর প্রথম ছেলে এবং উসমানীয় রাজবংশের প্রতিষ্ঠাতা উসমানের ভাই। তুরস্কের টিভি সিরিজ "" ধারাবাহিকে "গুন্দুজ আল্প" হিসাবে উপস্থিত ছিলেন এমরে বাসালাক। এটা আরও সম্ভব যে গুন্দুজ আল্প ছিলেন উসমানীয় সাম্রাজ্যের ভিত্তিপ্রস্থর স্থাপনকারী কায়ী বসতির প্রধান ও সীমান্তের সুলতান হিসেবে পরিচিত আরতুগ্রুল গাজী এর প্রথম সন্তান। তার দাদা ছিলেন সুলেইমান শাহ। এবং তার পিতামহ ছিলেন কায়া আল্প।
গুন্দুজ আল্পকে নিয়ে ইতিহাসবিদদের মধ্যে মতভেদ রয়েছে। কারো মতে, উসমান গাজীর বেইলিক নিয়ে দ্বন্দ্ব ছিলো (উসমানের যেমন জনপ্রিয়তা এবং যোগ্যতা ছিলি তেমনি তারও ছিল) বের সাথে (দুন্দার বের পরিবর্তে)ফলে উসমান গাজী তাকে তীরবিদ্ধ করে হত্যা করেন। অন্যরা মন ক্ল্রে ডোমানিকের যুদ্ধে গুন্দুজ বে শহীদ হন। তবে , ১৩০২ সাল পর্যন্ত তিনি জীবিত ছিলেন বলে বর্ণনা পাওয়া যায়। সবচেয়ে প্রসিদ্ধ মত হলো ১২৯৯ সালে টেকপুর নিকলা শাসিত রোমানদের ইনুগোল দুর্গ জয়ের সময় তিনি শহীদ হন।
বাদিয়াখালী রেলওয়ে স্টেশন

বাদিয়াখালী রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় বাদিয়াখালী রেলওয়ে স্টেশন তৈরি করা হয়।
বাদিয়াখালী রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
স্টোনকাটারস সেতু

স্টোনকাটারস সেত হলো একটি উচ্চপর্যায়ের তার সংযুক্ত সেতু যা রাম্বলার খাল পার করে নাম ওয়ান কক ও শিং ই কে স্টোনকাটারস দ্বীপের সাথে সংযুক্ত করে।
সেতুটি হলো পৃথিবীর ২য় দীর্ঘতম তার সংযুক্ত সেতু ছিল যখন এটির নির্মাণ সম্পূর্ণ হয়েছিল।
ত্রিমোহনী রেলওয়ে স্টেশন

ত্রিমোহনী জংশন রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
ত্রিমোহনী রেলওয়ে স্টেশন থেকেই ব্রহ্মপুত্র নদের বালাসী ফেরিঘাট এবং বোনারপাড়া-সান্তাহার সেকশনে ট্রেন চলাচল করত। বালাসী-বাহাদুরাবাদঘাট ফেরি পারাপারের মাধ্যমেই দেওয়ানগঞ্জ-জামালপুর-ময়মনসিংহ হয়ে রাজধানী ঢাকার সঙ্গে ছিল উত্তরাঞ্চলের ৮ জেলার ট্রেন যোগাযোগ। যমুনায় বঙ্গবন্ধু সেতু দিয়ে রেল ও সড়ক যোগাযোগ চালু হওয়ার পর কর্তৃপক্ষ এই রুটের রেলফেরি চলাচল বন্ধ করে দেয়। এতে বন্ধ হয়ে যায় ত্রিমোহিনী-বালাসীঘাট রুটে রেল চলাচল।
ত্রিমোহনী রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
ব্রিটিশ সরকার ১৯৩৮ সালে ঢাকার সাথে দেশের উত্তরাঞ্চলের রেল যোগাযোগ বৃদ্ধির লক্ষে গাইবান্ধা জেলার ফুলছড়ি উপজেলায় তিস্তামুখ ঘাট ও জামালপুর জেলার দেওয়ানগঞ্জের বাহাদুরাবাদ ঘাটে যমুনা নদীতে রেলফেরি সার্ভিস চালু করে। ১৯৯০ সালের পর যমুনা নদীর নাব্যতা সংকটের কারণে ফেরী সার্ভিসটি তিস্তামুখ ঘাট থেকে বালাসীঘাটে স্থানান্তর করা হয়। ২০০১ সালে যমুনা সেতু চালুর পর যমুনা নদীর ভাঙ্গন ও নাব্যতা হ্রাসের অজুহাতে গাইবান্ধার বালাসি ঘাট বন্ধ করে দেওয়া হয়। তখন থেকে ত্রিমোহনী জংশন থেকে বালাসি ঘাট পর্যন্ত লাইনটি অব্যবহৃত অবস্থায় আছে।
প্রকাশ ভাণ্ডারী

প্রকাশ ভাণ্ডারী (; ; জন্ম: ২৭ নভেম্বর, ১৯৩৫) তৎকালীন ব্রিটিশ ভারতের দিল্লি এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৫৬ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বাংলা ও দিল্লি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি।
১৯৫২-৫৩ মৌসুম থেকে ১৯৭০-৭১ মৌসুম পর্যন্ত প্রকাশ ভাণ্ডারী’র প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের শুরুতে বেশ প্রতিশ্রুতিশীলতার স্বাক্ষর রেখেছিলেন। ডানহাতে প্রচণ্ড শক্তি নিয়ে ব্যাটিং করতেন। আক্রমণাত্মক ঢংয়ে ডানহাতে ব্যাটিংয়ে নামতেন। এছাড়াও, কার্যকরী অফ ব্রেক বোলার ছিলেন তিনি। প্রায় দুই দশকব্যাপী খেলোয়াড়ী জীবনে চমৎকার প্রথম-শ্রেণীর রেকর্ডের স্বাক্ষর রাখেন। বিশ্ববিদ্যালয় পর্যায়ে তারকা খেলোয়াড়ের মর্যাদা লাভ করেছেন। বিশ বছর পূর্তির পূর্বেই জাতীয় দলে খেলার সুযোগ পেয়েছিলেন।
১৯৫১-৫২ মৌসুম থেকে ১৯৫৬-৫৭ মৌসুম পর্যন্ত দিল্লির বিদ্যালয় ও দিল্লির বিশ্ববিদ্যালয়ের পক্ষে ভারতের সকল ধরনের প্রতিযোগিতায় অংশ নিতেন। তন্মধ্যে শেষ মৌসুমে রোহিতন বারিয়া ট্রফি আন্তঃ বিশ্ববিদ্যালয় প্রতিযোগিতায় দিল্লি বিশ্ববিদ্যালয় দলকে নেতৃত্ব দেন। ১৯৫৩-৫৪ মৌসুমে ভারতীয় একাদশ দলের সদস্যরূপে সিলভার জুবিলি ওভারসিজ ক্রিকেট দলের বিপক্ষে খেলেন। এছাড়াও, ১৯৫৬ সালে সিলন গমন করেন। ১৯৫৭-৫৮ মৌসুমে দিল্লির সদস্যরূপে পাতিয়ালার বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ২২৭ রান করেছিলেন। একই খেলায় ৮১ রান খরচায় নয় উইকেট পেয়েছিলেন তিনি।
১৯৬১-৬২ মৌসুমের রঞ্জী ট্রফি প্রতিযোগিতার সেমি-ফাইনালে রাজস্থানের বিপক্ষে দূর্দান্ত খেলেন। উদয়পুরে অনুষ্ঠিত খেলায় দ্বিতীয় ইনিংসে বাংলা দলের ইনিংস ঘোষণার পূর্বে ৬০ মিনিটে শতরানের মনোরম ইনিংস উপহার দেন। একসময় এ শতরানটি ভারতীয় ক্রিকেটে দ্রুততম শতরান হিসেবে ভাবা হতো। তবে, ১৯১৫-১৬ মৌসুমে ৬০ মিনিটে কেন গোল্ডি ও ১৯২৩-২৪ মৌসুমে আহসান-উল-হক একচল্লিশ মিনিটে শতরান করার রেকর্ড চোখে পড়ে। প্রথম ইনিংসে তিনি ৫৮ রান তুলেন। একই খেলায় সাত উইকেট লাভ করেছিলেন তিনি। প্রায় দশ বছর পর পাঞ্জাবের বিপক্ষে অপরাজিত ২০২ রানের ইনিংস খেলেন।
সমগ্র প্রথম-শ্রেণীর খেলোয়াড়ী জীবনে ৩২.৭০ গড়ে চার সেঞ্চুরি সহযোগে ২৪৫৩ রান তুলেন। এছাড়াও, ২৮.১৭ গড়ে ১২২ উইকেট পেয়েছিলেন তিনি।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন প্রকাশ ভাণ্ডারী। ২৬ ফেব্রুয়ারি, ১৯৫৫ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২ নভেম্বর, ১৯৫৬ তারিখে কলকাতায় সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৫৪-৫৫ মৌসুমে তরুণ অবস্থাতেই পাকিস্তান গমন করেছিলেন। তিনবার দলের দ্বাদশ খেলোয়াড় হিসেবে থাকার পর করাচীর জাতীয় স্টেডিয়ামে সিরিজের চূড়ান্ত টেস্টে ম্যাটিং উইকেটে খেলার সুযোগ লাভ করেন। খান মোহাম্মদের বলে স্ট্যাম্পে আঘাত লেগে বোল্ড হলে ১৯ রানে বিদেয় নেন তিনি। এছাড়াও, নিউজিল্যান্ড ও পরবর্তী মৌসুমে কলকাতায় অস্ট্রেলিয়ার বিপক্ষে টেস্ট খেলায় অংশ নেন। ১৯৫৪-৫৫ মৌসুমে দিল্লির ফিরোজ শাহ কোটলায় নিউজিল্যান্ডের বিপক্ষে ব্যক্তিগত সর্বোচ্চ ৩৯ রান করেছিলেন। আট নম্বরে ব্যাটিংয়ে নেমে বাপু নাদকর্নী’র সাথে ৭৩ রানের জুটি গড়েছিলেন।
টাটা গ্রুপে কাজ করেছেন তিনি।
জিয়াউল হক পলাশ

জিয়াউল হক পলাশ একজন বাংলাদেশী ছোটপর্দার জনপ্রিয় অভিনেতা ও পরিচালক। বিশেষ করে দর্শকদের মাঝে তিনি হাস্যরসাত্মক চরিত্রের জন্য বেশ জনপ্রিয়। ব্যাচেলর পয়েন্ট নাটকে তিনি "কাবিলা" চরিত্রে অভিনয় করে দর্শকদের মাঝে বিশেষ করে তরুণদের মাঝে বেশ জনপ্রিয় হয়ে উঠেছেন। এছাড়াও "ফ্যামিলি ক্রাইসিস" নাটকে "পারভেজ" নামে বেশ পরিচিত হয়ে উঠেন। এই নাটকটিতে মূলত তিনি তার ছন্দ ছাড়া অনর্গল কবিতা বলার জন্য বেশ জনপ্রিয়তা পায়।
পলাশ জন্মগ্রহণ করেন নোয়াখালী জেলার সোনাইমুড়ি উপজেলার কালিকাপুর গ্রামে। কিন্তু তার বেড়ে ওঠা ঢাকার নাখালপাড়ায়। গভর্নমেন্ট ল্যাবরেটরি স্কুল হতে ২০০৯ সালে এস.এস.সি পরীক্ষা দেন, কিন্তু এতে তার ফলাফল ভালো হয়নি। তাই পুনরায় ২০১০ সালে পরীক্ষা দেন। এইচ.এস.সি পাশ করেন ২০১৩ সালে। এরপর তিতুমীর কলেজে ভর্তি হন এবং সেখান থেকে ফিন্যান্স অ্যান্ড ব্যাংকিং বিষয়ে অনার্স সম্পূর্ণ করেন।
পলাশ এখন একজন হাস্যরসাত্মক অভিনেতা হিসেবে পরিচিত হলেও তিনি কিন্তু একজন পরিচালক। তিনি তার কর্মজীবন শুরু করেন পরিচালক হিসেবে। তিনি প্রায় দুই বছর মোস্তফা সারোয়ার ফারুকির কাছে প্রশিক্ষণ নেন।
পলাশ ২০১৪ সাল থেকে এখনও অবদি অভিনয় করতেছেন। তিনি বর্তমান সময়ের বেশ কয়েকটি জনপ্রিয় নাটকে অভিনয় করেছেন এবং করতেছেন। যেমন বর্তমান সময়ের জনপ্রিয় ধারাবাহিক নাটক "ব্যাচেলর পয়েন্ট" নাটকে তিনি কাবিলা চরিত্রে অভিনয় করতেছেন। এছাড়াও তিনি 'এক্স বয়ফ্রেন্ড', 'এক্স গার্লফ্রেন্ড', 'ব্যাচেলর ঈদ', 'ব্যাচেলর ট্রিপ', 'মি অ্যান্ড ইউ', 'ইনকমপ্লিট', 'মুঠোফোন'সহ আরো অনেক নাটকে অভিনয় করতেছেন। পরিচালনা করেছেন "ফ্রেন্ড উইথ বেনিফিট" ও "সারপ্রাইজ"।
তিনি এই পর্যন্ত কয়েকজন জনপ্রিয় পরিচালকের সাথে সহকারী পরিচালক হিসেবে কাজ করেছেন। এছাড়াও নিজে কয়েকটি নাটক তৈরি করেছেন। তিনি তার পরিচালনায় "ফ্রেন্ড উইথ বেনিফিট" এবং "সারপ্রাইজ" নামক নাটক তৈরি করেছেন।
নিডো (মার্কা)

নিডো হ'ল দুধের বিকল্প পাউডার এবং নেসলে কর্তৃক উৎপাদিত দুধের গুঁড়া ব্র্যান্ড বা মার্কা। এটি ১৯৪৪ সালে চালু হয়েছিল। এটি "শৈশবের প্রতিটি পর্যায়ে পুষ্টির সমাধান" সরবরাহ করার দাবি করে। 
বিভিন্ন ধরনের মধ্যে স্কিমযুক্ত বা আধা-স্কিমযুক্তের পরিবর্তে তাৎক্ষণিক গোটা শুকনো দুধ অন্তর্ভুক্ত রয়েছে, ভিটামিন এ ও ডি সহ এবং ক্যালসিয়ামের একটি ভাল উৎস। নেসলে.কম ওয়েবসাইটে বর্ণিত পণ্যগুলির মধ্যে নিডো ফোরটিফাইড (স্প্যানিশ ভাষায়) এবং একটি চর্বিবিহীন সংস্করণ, নিডো ১+, ফোরটিফাইড প্রাথমিক শৈশবকালীন শিশুদের জন্য প্রি-বায়োটিক ফাইবারযুক্ত রয়েছে। পুরো দুধে হ্রাসকৃত ফ্যাট জাতীয় ক্রিমিয়ার স্বাদ এবং অধিক ক্যালরি রয়েছে। 
নেসলে বলে যে নীডো পণ্যগুলি এক বছরের কম বয়সী শিশুদের জন্য উপযুক্ত নয়। যদিও কোনও বয়সের প্রস্তাবনা নেই, বিপণনের বৈশিষ্ট হিসাবে এটি তিন বছরের বেশি বয়সের শিশুদের "বাড়ন্ত বাচ্চাদের পুষ্টিকর দুধ" বলা হয়। দুধে যেগুলি পাওয়া যায় তার জন্য নিডো অতিরিক্ত পুষ্টিগুণের সাথে শক্তিশালী, এবং বলা হয় যে বেড়ে উঠা শিশুর প্রয়োজনীয় বিশটিরও বেশি উপাদান এতে অন্তর্ভুক্ত আছে।
নিডো ফোরটিফাইডে রয়েছে: পুরো দুধ, সয়া লেসিথিন, ভিটামিন এ (অ্যাসিটেট হিসাবে), সি, এবং ডি, আয়রন (ফেরিক পাইরোফসফেট হিসাবে), এবং জিংক সালফেট।
নিডো ১+ এ রয়েছে: ননফ্যাট দুধ, উদ্ভিজ্জ তেল (কর্ন, ক্যানোলা, খেজুর), চিনি, মাল্টোডেক্সট্রিন, ল্যাকটোজ, দুধের চর্বি, মধু, প্রি-বায়োটিক অলিগোফ্রুকটোজ এবং ইনুলিন, ২% এর কম ক্যালসিয়াম কার্বনেট, সয়া লেসিথিন, ভিটামিন বি, সি, ডি, এবং কে, ভিটামিন এ এবং ই অ্যাসিটেট হিসাবে, টাউরিন, ফেরাস সালফেট, জিঙ্ক সালফেট, নিয়াসিনামাইড, থায়ামিন মনোনাইট্রেট, ফলিক অ্যাসিড, বায়োটিন, ক্যালসিয়াম প্যানটোথিনেট এবং সোডিয়াম সেলিনেট। 
নিডো ড্রাই হোল মিল্ক (নেদারল্যান্ডসের পণ্য) এর মধ্যে রয়েছে: পুরো দুধ, সয়া লেসিথিন। 
পুষ্টি সমৃদ্ধ পণ্য অন্যান্য দুধ জাতীয় পানীয়গুলির প্রতিযোগী হয়ে উঠেছে। এটি স্তন্যদান প্রচারকারীসহ প্রাকৃতিক দুধের ব্যবহারকারীদের কাছ থেকেও সমালোচনার সম্মুখীন হয়েছে। 
নিডো মেক্সিকো, এশিয়া ( ইন্দোনেশিয়া বাদে, যেখানে এই দুধের নাম দানকাউ), মধ্য প্রাচ্য, আফ্রিকার বেশিরভাগ দক্ষিণ আমেরিকা, যুক্তরাজ্য এবং যুক্তরাষ্ট্রের কিছু অংশে বিশেষত নিউ ইয়র্ক সিটিতে পাওয়া যায়। কিছু অঞ্চলে, পণ্যটি নেসপ্রে নামে বিক্রি হয়।
স্পেনে, নিডো নামটি নেসলে পুরিনা পেটকেয়ার কর্তৃক বাজারজাতকৃত পাখির খাবারকে বোঝায় ।
হফস্ট্যাটার এর নিয়ম

হফস্ট্যাটার এর নিয়ম, একটি প্রবচন, যা ডগলাস হফস্ট্যাটার দ্বারা লিখিত ""(১৯৭৯) বইয়ে প্রবর্তন করেছেন, যাতে বাস্তব জটিল কাজগুলো সম্পন্ন করার জন্য আনুমানিক কত সময় লাগবে তা সঠিকভাবে হিসাব করার অসুবিধাগুলো বিস্তৃত অভিজ্ঞতার আলোকে বর্নণা করা হয়েছে: এই নিয়ম প্রায়ই প্রোগ্রামারদের দ্বারা উত্পাদনশীলতা কৌশল উন্নত করতে আলোচনায় উল্লেখ করা হয়, যেমন বা এক্সট্রেইম প্রোগ্রামিং.
১৯৭৯ সালে হফস্ট্যাটার দাবা-খেলোয়াড় কম্পিউটার নিয়ে একটি আলোচনা সময়ে এই নিয়ম নিয়ে কথা বলেন, কারণ সেই সময় শীর্ষ পর্যায়ের খেলোয়াড়দের দ্বারা ক্রমাগত কম্পিউটার হেরে যাচ্ছিল, যদিও মানুষ গভীর পৌনঃপুনিক বিশ্লেষণএ পিছিয়ে। মানব খেলোয়াড়দের প্রচলিত জ্ঞান অনুষ্ঠিত হয়, যে শক্তি মানব খেলোয়াড়দের রাখা তাদের ক্ষমতা উপর ফোকাস, বিশেষ অবস্থানের বদলে অনুসরণ প্রত্যেক সম্ভাব্য লাইন প্লে করতে তার চূড়ান্ত উপসংহার. হফস্ট্যাটার লিখেছেন:১৯৯৭ সালে সেই দিন এসেছিল যখন ।
শারীরিক ভাষা

শারীরিক ভাষা হ'ল এক ধরনের নীতিহীন যোগাযোগ যা শব্দ ছাড়াই শারীরিক আচরণের মাধ্যমে তথ্য প্রকাশ বা জানাতে ব্যবহৃত হয়। এই জাতীয় আচরণের মধ্যে চেহারার অভিব্যক্তি, শরীরের অঙ্গভঙ্গি, অঙ্গভঙ্গি, চোখের নড়াচড়া, স্পর্শ অন্তর্ভুক্ত। এই ভাষা প্রাণী এবং মানুষ উভয়ের মধ্যে বিদ্যমান, তবে এই নিবন্ধটি মানব শারীরিক ভাষার ব্যাখ্যার উপর আলোকপাত করে। এটি কাইনিক্স নামেও পরিচিত। 
শারীরিক ভাষা অবশ্যই ইশারা ভাষা নয় এবং এ নিয়ে বিভ্রান্ত হওয়া উচিত নয়। কারণ ইশারা ভাষা সম্পূর্ণরূপে কথ্য ভাষার মতো ভাষা এবং এর নিজস্ব জটিল ব্যাকরণ ব্যবস্থা রয়েছে। পাশাপাশি সমস্ত ভাষায় বিদ্যমান মৌলিক বৈশিষ্ট্যগুলি প্রদর্শন করতে সক্ষম হয় । অন্যদিকে, শারীরিক ভাষার ব্যাকরণ পদ্ধতি নেই এবং নির্দিষ্ট গতির সাথে সামঞ্জস্যপূর্ণ অর্থের পরিবর্তে এটি অবশ্যই বিস্তৃতভাবে ব্যাখ্যা করতে হবে, সুতরাং এটি ইশারা ভাষার মতো ভাষা নয়, এবং কেবল এটিকে আখ্যায়িত করা হয় জনপ্রিয় সংস্কৃতির একটি "ভাষা" হিসাবে। 
একটি সমাজে, সম্মতিযুক্ত নির্দিষ্ট আচরণের ব্যাখ্যা রয়েছে। ব্যাখ্যা দেশ থেকে দেশে বা সংস্কৃতিতে আলাদা হতে পারে। এই টীকাতে, শারীরিক ভাষা সর্বজনীন কিনা তা নিয়ে বিতর্ক রয়েছে। শারীরিক ভাষা, অরাজনৈতিক যোগাযোগের একটি উপসেট, সামাজিক মিথস্ক্রিয়ায় মৌখিক যোগাযোগ পরিপূরক করে। প্রকৃতপক্ষে কিছু গবেষক এই সিদ্ধান্তে পৌঁছেছেন যে আন্তঃব্যক্তিক ইন্টারঅ্যাকশন চলাকালীন সর্বাধিক তথ্য সঞ্চারিত হয় অবিশ্বাস্য যোগাযোগের জন্য। এটি দু'জনের মধ্যে সম্পর্ক স্থাপনে সহায়তা করে এবং মিথস্ক্রিয়াকে নিয়ন্ত্রণ করে তবে তা অস্পষ্ট হতে পারে। 
মুখের অভিব্যক্তি শরীরের ভাষার এবং আবেগের প্রকাশের একটি অবিচ্ছেদ্য অঙ্গ। এর একটি সঠিক ব্যাখ্যা সংমিশ্রণে একাধিক লক্ষণগুলির ব্যাখ্যার উপর নির্ভর করে - যেমন চোখ, ভ্রু, ঠোঁট, নাক এবং গালের গতিবিধি - কোনও ব্যক্তির মেজাজ এবং মনের অবস্থার ছাপ তৈরির জন্য; এটি যে প্রসঙ্গে চলছে এবং ব্যক্তির সম্ভাব্য উদ্দেশ্য সম্পর্কে এটি সর্বদা অতিরিক্তভাবে বিবেচনা করা উচিত।
মোশাররফ হোসেন (আইনজীবী)

মোশাররফ হোসেন (১৯৩৫–১৯ আগস্ট ১৯৯৯) বাংলাদেশের ফরিদপুর জেলার রাজনীতিবিদ,আইনজীবী, ভাষা সৈনিক, মুক্তিযুদ্ধের সংগঠক এবং ফরিদপুর -৪ আসনের সংসদ সদস্য ছিলেন।
মোশাররফ হোসেন বেপারী ১৯৩৫ সালে ফরিদপুর জেলার সদরপুর উপজেলার চরডুবাইল গ্রামে জন্মগ্রহণ করেন। তার পিতা মুন্সী হেলালউদ্দিন আহমেদ বেপারী। তিনি ঢাকা বিশ্ববিদ্যালয় থেকে স্নাতক সম্পন্ন করার পর ১৯৬৬ সালে এলএল.বি পাশ করেন ও আইনপেশায় যোগদান করেন। তার স্ত্রী সালেহা মোশাররফ তার মৃত্যুর পর উপনির্বাচনে অক্টোবর ১৯৯৯ সালে ফরিদপুর-৪ আসন থেকে সাংসদ এবং ২০০৯ সালে সংরক্ষিত মহিলা আসনে আওয়ামী লীগের সাংসদ নির্বাচিত হয়েছিলেন। এই দম্পতির পুত্র আইনজীবী শাহেদীদ জামাল।
মোশাররফ হোসেন ১৯৫০ সালে ছাত্রলীগে যোগদানের মাধ্যমে রাজনীতিতে প্রবেশ করেন। ১৯৫২ সালের ভাষা আন্দোলনে ও ১৯৫৪ সালের যুক্তফ্রন্টের ৯৭০ সালে তৎকালীন পূর্ব পাকিস্তান প্রাদেশিক পরিষদ নির্বাচনে তিনি আওয়ামীলীগের প্রার্থী হিসেবে এমএলএ নির্বাচিত হন। ১৯৭১ সাল স্বাধীনতা যুদ্ধে সক্রিয় অংশগ্রহণ করেন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ফরিদপুর-৪ আসন থেকে সংসদ সদস্য নির্বাচিত হন। এর পর ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ফরিদপুর-৪ আসন থেকে পুনরায় সংসদ সদস্য নির্বাচিত হন।
মোশাররফ হোসেন ১৯ আগস্ট ১৯৯৯ সালে মৃত্যুবরণ করেন।
রাম সাগর এক্সপ্রেস

রামসাগর এক্সপ্রেস বাংলাদেশ রেলওয়ের অধীনে পরিচালিত একটি মেইল ট্রেন। রামসাগর এক্সপ্রেস ট্রেনটি দীর্ঘদিন(২০১৩ সাল থেক) বন্ধ থাকার পর ২০২৩ সালের ৩০ আগস্ট থেকে পুনরায় চলাচল শুরু করেছে।
২০১০ সালের ডিসেম্বর মাসে বোনারপাড়া থেকে গাইবান্ধার উপর দিয়ে দিনাজপুর পর্যন্ত রেল রুটে চলাচল শুরু করে রামসাগর এক্সপ্রেস ট্রেনটি। বোনারপাড়া জংশন ও গাইবান্ধার রেল যাত্রীদের সুবিধার্থে রেলওয়ে কর্তৃপক্ষ রংপুর, দিনাজপুর যাওয়ার জন্য ট্রেনটি চালু করা হয়েছিল। সহজ ও আরামদায়ক ভ্রমণের জন্য এ ট্রেনটিতে যাত্রীদের যথেষ্ট ভিড় ছিল। এলাকাবাসীর চিকিৎসা, দিনাজপুর শিক্ষাবোর্ডের কাজ ও রংপুর বিভাগীয় শহরের কাজসহ নানা কাজে যাওয়ার সহজ ও সুবিধাজনক মাধ্যম ছিল রামসাগর এক্সপ্রেস ট্রেনটি। ২০১৩ সালে রেলওয়ে কর্তৃপক্ষ হঠাৎ করে ইঞ্জিন, বগী ও লোকবলের সংকট দেখিয়ে ট্রেনটির চলাচল বন্ধ করে দেয়। ২০২৩ সালের ৩০ আগস্ট দিনাজপুর থেকে বর্ধিত করে পঞ্চগড় পর্যন্ত নিয়ে গিয়ে চলাচল আবার শুরু করে।
এর ফলে গাইবান্ধাবাসী ট্রেনটির সুযোগসুবিধা থেকে বঞ্চিত হচ্ছিলো। জনগনের ব্যাপক সমালোচনার ফলে মাত্র ১৫ দিনের মাথায় পুনরায় ট্রেনটির রুট সংকোচিত করে ১৫ সেপ্টেম্বর-২০২৩ ইং থেকে পার্বতীপুর পর্যন্ত করা হয়।
সংক্ষিপ্তঃ
বোনারপাড়াঃ ছাড়ে-সকালঃ ৬.৩০ (রংপুরঃ ৯.৪৫)
পার্বতীপুর পৌছেঃ -সকালঃ ১১.১০
পার্বতীপুর ছাড়েঃ সন্ধ্যাঃ ৬.২০
বোনারপাড়াঃ পৌছে-রাতঃ ১১.১০
বাংলাদেশের মেইল ও কমিউটার ট্রেনের তালিকা
এম. নারায়ণা রেড্ডি

এম. নারায়ণা রেড্ডি (১০ সেপ্টেম্বর ১৯৩১ – ২ ফেব্রুয়ারি ২০২০) ভারতের তেলেঙ্গানার একজন আইনজীবী ও রাজনীতিবিদ ছিলেন। তিনি লোকসভার সাংসদ ও অন্ধ্রপ্রদেশ বিধানসভার বিধায়ক ছিলেন।
এম. নারায়ণা রেড্ডি ১৯৩১ সালের ১০ ডিসেম্বর নিজামাবাদের সানকেট গ্রামে জন্মগ্রহণ করেন। তিনি চাদরঘাট কলেজ ও ওসমানিয়া বিশ্ববিদ্যালয়ে পড়াশোনা করেছেন।
এম. নারায়ণা রেড্ডি নিজামাবাদ লোকসভা কেন্দ্র থেকে নির্দল প্রার্থী হিসেবে ১৯৬৭ সালে লোকসভার সদস্য হিসেবে নির্বাচিত হয়েছিলেন। তিনি প্রথম সাংসদ ছিলেন যিনি লোকসভায় পৃথক তেলেঙ্গানা প্রদেশের দাবি উত্থাপন করেছিলেন। ১৯৭২ সালে তিনি বোধন বিধানসভা কেন্দ্র থেকে ভারতীয় জাতীয় কংগ্রেসের প্রার্থী হিসেবে অন্ধ্রপ্রদেশ বিধানসভার বিধায়ক হিসেবে নির্বাচিত হয়েছিলেন।
এম. নারায়ণা রেড্ডি ২০২০ সালের ২ ফেব্রুয়ারি নিজামাবাদের একটি বেসরকারি হাসপাতালে ৮৮ বছর বয়সে প্রয়াত হন।
মো. আবদুর রাজ্জাক

মো. আবদুর রাজ্জাক বাংলাদেশ আওয়ামীলীগের রাজনীতিবিদ, আইনজীবী ও ফরিদপুর-৪ (ভাঙ্গা, সদরপুর এবং চরভদ্রাসন) আসনের সাবেক সাংসদ। তিনি ২০০১ সালের অনুষ্ঠিত অষ্টম জাতীয় সংসদের নির্বাচিত সংসদ সদস্য।
মো. আবদুর রাজ্জাক ফরিদপুর জেলায় জন্মগ্রহণ করেন।
আবদুর রাজ্জাক একজন আইনজীবী। তিনি ২০০১ সালের অনুষ্ঠিত অষ্টম জাতীয় সংসদে ফরিদপুর-৪ (ভাঙ্গা, সদরপুর এবং চরভদ্রাসন) আসন থেকে নির্বাচিত সংসদ সদস্য।
মো. আবদুর রাজ্জাক মৃত্যুবরণ করেছেন।
চট্টগ্রাম সিটি কর্পোরেশনের মেয়র

চট্টগ্রাম সিটি কর্পোরেশনের মেয়র বা চট্টগ্রামের মেয়র বা চসিক মেয়র হলেন বাংলাদেশের চট্টগ্রাম শহরের সিটি কর্পোরেশনের দায়িত্বপ্রাপ্ত মেয়র। চট্টগ্রাম মহানগর পরিচালনের জন্য প্রতিষ্ঠিত সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। মেয়রের অনুপস্থিতিতে সিটি কর্পোরেশন এর কার্যপরিচালনার জন্য একজন প্রশাসক থাকেন।
১৯৯০ সালের ৩১ জুলাই চট্টগ্রাম পৌর কর্পোরেশনকে সিটি কর্পোরেশনে উন্নীত করা হয়। ১৯৯৪ সালে প্রথম মেয়র নির্বাচন অনুষ্ঠিত হয়। আর সর্বশেষ নির্বাচন অনুষ্ঠিত হয় ২০১৫ সালে। সিটি কর্পোরেশনে উন্নীত হওয়ার পূর্বে ১৮৬৩ সাল থেকে বিভিন্ন সময় চেয়ারম্যান ও প্রশাসকগণ শহরের প্রধান হিসেবে দায়িত্ব পালন করেছেন।